Visit Site
Recommended byColombia
తాజా పెంపుతో.. దేశ రాజధాని ఢిల్లీలో 30 రూపాయలు పెరిగిన 24 క్యారెట్ల 10 గ్రాముల బంగారం ధర రూ.32,650 గా ఉండగా.. 22 క్యారెట్ల 10 గ్రాముల బంగారం ధర రూ.32,500 కి చేరింది. ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధరలో ఎలాంటి మార్పులేదు. నిన్నటి ధర రూ.24,900 వద్దే కొనసాగుతోంది. ఒకవైపు పసిడి పరుగులు తీయగా వెండి ధర మాత్రం పతనమైంది. పారిశ్రామిక వర్గాల నుంచి డిమాండ్ మందగించడంతో బులియన్ మార్కె‌ట్‌లో రూ.40 తగ్గిన కిలో వెండి ధర రూ.39,200కి చేరింది.
అంతర్జాతీయంగా బంగారం ధరలు రెండు వారాల కనిష్ఠానికి పతనమయ్యాయి. అంతర్జాతీయ పరిణామాలు, అమెరికా డాలర్ బలపడం ఇందుకు కారణమైంది. న్యూయార్క్ మార్కెట్‌లో ఔన్సు బంగారం ధర 0.7 శాతం మేర తగ్గి 1,224.80 నుంచి 1,217.84 డాలర్లకు పతనమైంది.
నవంబరు 5న 'ధన్‌తేరాస్', నవంబరు 7న దీపావళి పండుగలు వస్తున్న సంగతి తెలిసిందే. దీంతో బంగారం అమ్మకాలు ఊపందుకున్నాయి. అయితే ధన్‌తేరాస్ లోపు బంగారం ధరలు తగ్గే అవకాశం లేకపోలేదు. గతేడాది ధన్‌తేరాస్ సందర్భంగా 10 గ్రా. బంగారం ధర రూ.30,000 స్థాయికి వచ్చిన సంగతి తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.